Plavsko jezero

Plavsko jezero je jezero u opštini Plav, na severoistoku Crne Gore. Ono je ledničko jezero smešteno između planina Prokletije i Visitor na visini od 906 metara iznad nivoa mora, a pruža se pravcem sever-jug u dužini 2160 metara. Prosečna širina je 920 metara, a najveća dubina 9 metara. Jezero je najveća turistička atrakcija u toj oblasti. Iz jezera ističe reka Lim.